Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Israelissa käytiin todellakin mielenkiintoiset vaalit.
Kyse ei oikeastaan ollutkaan siitä, mikä puolue saisi enemmistön -
Knessetiin, parlamenttiin, vaan siitä, jatkaako viisinkertainen pääministeri -
Benjamin Netanjahu edelleen.
Vaihtoehtona oli se, onnistuuko oppositio nujertamaan hänet.
Kyse oli siis todellakin henkilö, eikä niinkään parlamenttivaaleista.
Kuten jo aikaisemmissa kolmissa vaaleissa, -
lopputulos oli lähes identtinen niihin verrattuna.
Likud puolue selvisi suurimpana puolueena, -
vaikka siitä muutamia kuukausia irtaantunut Gideon Sa `arin ryhmä -
veikin mukanaan peräti kuusi paikkaa.
Likud-oikeisto-blokki olisikin siinä tapauksessa lähes ainoa vaihtoehto -
hallituskoalitioksi, mikäli Saarin kuusi paikkaa olisivat nyt mukana, -
sen sijaan, että jäivät siitä nyt kahta vaivaista paikkaa vajaksi.
Vaa'ankieliasemaan onkin noussut yllättäen -
arabi-islamistinen Raam ryhmä, joka on Muslimiveljeskunnan etäispääte, -
vaikka onkin sieltä maltillisemmasta ja konservatiivisemmasta päästä.
Israelin kansalaisia he ovat joka tapauksessa ja -
neljän edustajansa voimin mukana parlamentaarisessa työssä.
Vastoin tukijoittensa, ääri uskonnol- listen Shasin ja UTJ:n painostusta, -
Netanjahu oli käynyt myös Raamin kanssa neuvotteluja jo viime syksynä,-
heti kun kävi selväksi, että neljännet vaalit ovat tulossa.
Miten siis ratkaistaan patti-tilanne, -
oikeisto 59 paikkaa, vasemmisto ja Netanjahun vastustajat 61 paikkaa, -
mutta jossa mukana arabipuolueiden 11 paikkaa.
Raam niissä mukaan luettuina. Mutta joita ei kuitenkaan voi käyttää -
hallitusta kaavailtaessa muuna, kuin poliittisina apu-puolueina.
Netanjahun ja Likudin päävastustaja Jair Lapidin johtama -
Jesh Atid puolue, vaikka saikin vain 18 paikkaa, onkin ilmoittanut -
kykenevänsä kokoamaan Kansallisen tervehdyttämisen -
yhden vuoden ohjelman, jossa hän, Jair Lapid, -
toimisi ensimmäiset puoli vuotta, ja Naftali Bennet, Jamina puolueesta, -
toisen puolivuotiskauden pääministerinä.
Ongelmaksi muodostuukin se, että kaksi oppositiopuoluetta, -
oikeistolaiset Jamina ja Gideon Saarin Uusi Toivo, -
eivät suostu hallitus yhteistyöhön arabipuolueiden kanssa, -
jotka puolestaan olisivat välttämättömiä Lpidin suunnitelmissa.
Viime keskiviikkona Israelin vaalilautakunta jätti viralliset -
vaalitulokset presidentti Rivlinille, joka kutsuu maanantaina, 5.4.,
kaikkien puolueiden johtajat erikseen luokseen ja -
tiedustelee heidän kantaansa tulevaksi hallituksen muodostajaksi.
Viisinkertainen pääministeri, yli kolme vuosikymmentä Israelin politiikan -
kovassa ytimessä ollut, vielä nykyinen pääministeri Benjamin Netanjahu, -
jysäytti todellisen jytkyn, ilmoittamalla yllättäen -
luopuvansa kokonaan päivän politiikasta vuoden kuluttua.
Samassa yhteydessä Netanjahu ilmoitti pyytäneensä -
Likudista eronnutta ryhmää, Gideon Saar `in Uusi Toivo puoluetta, -
ja siis entisiä likudlaisia mukaan hallitukseen.
Tarjouksen mukaan Netanjahu hoitaisi pääministerin virkaa -
mainitun vuoden ajan ja sen jälkeen vuoroon astuisi Gideon Saar, -
josta voisi näin tulla hyvinkin pitkäaikainen pääministeri.
Saar ei tyrmännyt ajatusta, vaan ilmoitti harkitsevansa sitä, -
sillä ehdolla, että uskonnolliset puolueet lähtisivät tukemaan ajatusta.
Israel on ollut alusta alkaen maailman johtava valtio, -
mitä tulee rokotuksiin koronaa vastaan, ja onkin saavuttanut -
jo sen tason, että joitakin rajoituksia on alettu purkamaan.
Maan terveysministeriö ilmoitti suosittelevansa hallitukselle -
maskisuositusten purkamista pääsiäisen jälkeen ja -
samalla elinkeinoelämän rajoituksia voitaisiin myös purkaa -
sallimalla ainakin kaikille ns. vihreän passin omaaville -
vapaata liikkumista ja kokoontumisia.
Maan yli 9,2-miljoonaisesta väestöstä, -
jossa mukana ovat tietenkin myös Israelin arabikansalaiset, -
yli puolet on jo saanut ensimmäisen rokotteen -
ja noin 5,5 miljoonaa on saanut toisenkin.
Lähes puolet maan kansalaisista on siis rokotettu.
Maassa vakituisesti työssä käyvistä palestiinalaisista, -
rokotteen on saanut jo yli 130 000, -
vaikka se ei olekaan Israelin hallituksen velvollisuus.
Eräs maailman ja varmasti Lähi-idän merkittävimmistä laivakuljetusväylistä,
Suezin kanava on jälleen vapaa laivaliikenteelle.
Lähes viikko sitten noin 400 metriä pitkä konttilaiva Ever Given, -
ajautui poikittain kanavaan ja tukki sen liikenteen täysin.
Vasta viime maanantain nousuveden avulla alus saatiin irrotettua -
kanavan molemmista penkoista ja pääsi jatkamaan matkaansa.
Kanavan tukkeutuminen maksoi Egyptille -
noin 15 miljoonaa dollarin päivässä, -
mutta vahingot kanavaan pääsyä odottavien laivojen varustamoille ja -
sitä kautta vakuutusyhtiöille, olivat monikymmenkertaiset.
Aluksen lastina on noin 18.300 tavarakonttia ja sen irtautumista -
oli odottamassa noin 370 alusta sekä Välimeren että Suezin lahden puolilla.
Keski-Idän sotilaallinen ja poliittinen pakka näyttää menevän -
kertaheitolla sekaisin, kun Kauko-Idän jättiläinen Kiina tuli mukaan -
Yhdysvaltojen ja Iranin väliseen sanktiokiistaan.
Iran oli toistuvasti kieltäytynyt toimimasta vuonna 2015 tehdyn -
JCPOA sopimuksen mukaisesta, -
vaikka Yhdysvallat oli tarjonnut 15 miljardin dollarin porkkanaa Iranille.
Se olisi merkinnyt vain Iranin omien jäädytettyjen varojen vapautumista -
kansainvälisistä pankeista, mutta olisi vastavuoroisesti merkinnyt sitä, -
että Iranin olisi ollut sitouduttava jäädyttämään -
kaikki ydinohjelmansa kahdeksi kuukaudeksi.
Maan ylin johtaja, ajatolla Ali Khamenei, kieltäytyi tästä -
vaatien kaikkien sanktioiden purkamista -
ennen kuin Iran suostuu tarjoukseen.
Iranilla ei ollut lopultakaan edes aikomusta neuvotella Yhdysvaltojen -
ja Länsimaiden kanssa koko JCPOA sopimuksesta, -
sillä he olivat neuvotelleet Kiinan kanssa pitkäkestoisesta -
yya-sopimuksesta, joka takaa Iranille vähintään 600:n miljardin dollarin -
investoinnit ja rahallisen avun 25:ksi vuodeksi.
Näin, niin sanottu Keltainen vaara, osoitti olevansa uusi tärkeä tekijä -
Lähi- ja Keski-Idän poliittisella ja sotilaallisella kentällä, -
sillä sopimukseen sisältyy myös sotilaallinen yhteistyö -
Iranin armeijan kanssa.
On lienee hyvä muistaa, mitä Raamatussa sanotaan -
tästä idän suunnan kuninkaiden ilmaantumisen ajoituksesta, -
etenkin nyt, kun hyvinkin moni muukin vanha profetia -
alkaa osoittaa täyttymisen merkkejä.
Israelin arkeologit ovat löytäneet erittäin harvinaisen kolikon, -
ns. Tyyron shekelin, kaivauksiensa yhteydessä -
Jerusalemin vanhassa kaupungissa.
Kyseistä kolikkoa painettiin muinaisessa Tyyron kaupungissa -
vuosien 125 ennen ajanlaskuamme aina vuoteen 66 jälkeen sen, -
siis aina siihen aikaan saakka, jolloin alkoivat suuret kapinat -
Rooman miehitystä vastaan.
Asiantuntijoiden mukaan kyseistä kolikkoa toivat Jerusalemiin -
pääasiassa Tyyron ja Siidonin alueelta tulleet pyhiinvaeltajat, -
ja sitä käytettiin pääasiassa maksuna temppeliverosta.
Kolikko löytyi silloisen Herodeksen palatsin kohdalla tehtyjen -
kaivausten yhteydessä jo jokin aika sitten, -
mutta konservoitiin ja tunnistettiin vasta muutamia päiviä sitten.
Näitä Tyyron shekeleitä on löytynyt kuluneiden vuosikymmenien aikana -
vain muutamia kappaleita. Sitä, kuten muitakin harvinaisuuksia, -
säilytetään Vanhankaupungin Jaffa-portin lähellä sijaitsevassa -
Daavidin Torni museossa.
Näin Jerusalem uutiset tällä kertaa.
Haluamme toivottaa kaikille katsojille oikein siunattua Pääsiäistä.
Muistathan rukoilla edelleen rauhaa Israelille ja Jerusalemille -
ja koko Lähi-itään. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola